Hiljuti Ryanairi lehele sattudes klikkisin kogemata lahti bänneri, millel kutse mängida Ryanairi Bingot.    Miks mitte, mõtlesin, sest automaatselt eeldasin, et tegemist on mingi reisimänguga ning kui veab, siis võin lennufirmaga lennates edaspidi üht-teist võita.    Maksin 100 eurot ning sain 200 eurot veel lahkelt pealegi. Asusin Bingo-lehel ringi vaatama ja... tegemist oli  täiesti tavalise mängulehega alates bingost ja laiatarbe pokkerist kuni slotimasinani välja. Mängisin mõned tiirud pokkerit, kuid tegemist oli suhteliselt mõttetu toksimisega  isegi kui võitsid mõne käe pealt näiteks 80 senti, oli sisse pandud panus terve euro. Mõttetu.    Mõtlesin, et võtan raha mängukeskkonnast välja, nii nagu kasiinoski, või kannaks arvele, kust saaks Ryanairilt kunagi pileteid osta, kuid võta näpust, sellist võimalust ma ei leidnudki. Leht näitas, et mul on krediiti nii ja  nii mitme euro eest, kuid raha, mida välja võtta, lehe andmetel ei olnudki.  Samuti ei saanud aru, et kui võiduraha peaks tekkima, siis kuidas selle peaks näiteks riigis nagu Eesti üldse kätte saama. Internetilehekülg vihjas tekile, aga kuidas see peaks kohale toimetatama?    Kõigele lisaks selgus, et algselt antud boonused kehtivad 30 päeva, mis tähendas, et isegi boonusraha võidakse ära võtta, kui enam pole aega või tahtmist mängida.    Ühesõnaga, keegi on taas välja tulnud  täiesti geniaalse äriskeemiga  istutanud Gibraltaril registreeritud mängupõrgu tuntud firma kodulehele ja ootas nüüd lolle, kes lõksu langeks. See loll maksis raha, talle jäeti mulje, et ta mängib midagi, ja näiliselt ehk võitiski midagi, kuid lõpptulemus oli teada  raha lihtsalt sulatati näilise mänguga su arvelt maha. Õigemini, seda pidid sa ka veel ise tegema.    Ilmselt on tegemist Ryanairi lihtlabase viisiga lisaraha teenida. Ei kujuta näiteks ette, et Estonain Air sellise asjandusega julgeks  välja tulla.    Delfi Majandus